Vilainiai
Vilainiai – kaimas Kėdainių rajono savivaldybėje, šiaurės rytiniame Kėdainių miesto pakraštyje, kairiajame Nevėžio krante. Seniūnijos ir seniūnaitijos centras. Kelias  229  Aristava–Kėdainiai–Cinkiškiai  skiria Vilainių gyvenvietę nuo Kėdainių miesto dalies, vadinamos Vilainiais. Pietinėje dalyje stovi Vilainių tiltas. Kelias į Šventybrastį. Yra LŽŪU Vandens ūkio institutas, mokykla-darželis „Obelėlė“, Kėdainių sporto mokykla (su krepšinio komandos „Nevėžis“ sale), kultūros namai, biblioteka, paštas (LT-58001). Į gyvenvietę užsuka 4 nr. „Kėdbuso“ autobusai.